เล่าตอนที่ไปถึงร้าน
ร้าน นมโจ 100% เป็นร้านขายนมสดและขนมปังปิ้งรสชาติต่างๆ ที่เปิดอยู่ปากซอยแพร่งนภา ที่จะขายในเวลาตอนกลางคืน ทำให้ทุกคืน จะเห็นคนมาล้อมซื้อและนั่งกินกันแน่นร้านทุกวัน
ตอนที่ไปถึงร้านเป็นเวลา 2 ทุ่มกว่าๆแล้ว ทางร้านคนก็จะคงเยอะอยู่ตลอด มีทั้งวัยกลางคนและวัยรุ่น มาจอดรถ ขี่มอเตอร์ไซด์มากซื้อกันเรื่อยๆ ทำให้ตอนสั่งอาหารนั้นได้ของช้าพอสมควรเลย
บรรยากาศร้านจะดูธรรมดาๆไปหน่อย ที่นั่งร้านจะมีให้นั่งแบบริมถนนและนั่งในร้าน ลองดูแล้วพบว่าในร้านจะมีกลิ่นอับมากกว่าเลยมานั่งนอกร้าน แถวนั้นจะใกล้ท่อระบายน้ำ ทำให้มีกลิ่นรบกวนเล็กน้อย แต่อากาศก็พัดมาเรื่อยๆ ทำให้ไม่ร้อนมาก

ที่ตั้งร้าน : แถนนตะนาว ปากซอยแพร่งนภา (ตอนกลางคืน)

เมนูเด่นของร้าน : เครื่องดื่มต่างพวกนมสด น้ำผลไม้ปั่น ชา กาแฟ และขนมปังปิ้งหน้าต่างๆ
ราคา : เครื่องดื่มแก้วละ 15-30 บาท และขนมปังจะอยู่ที่ราวๆ 15 บาท

สำหรับในวันนี้ผมสั่ง โกโก้ปั่น แอ๊ปเปิ้ลปั่น และขนมปังกล้วยช๊อคโกแล๊ตมากิน
รสชาติ : โกโก้ปั่นทำออกมาได้รสชาติหวานเข้มข้นอร่อยดี มีรสโกโก้เด่นกว่านม ปั่นออกมาได้ละเอียดทานง่าย 
ส่วนแอ๊ปเปิ้ลปั่นของทางร้านนั้น ทานแล้วจะรู้สึกถึงรสชาติมะนาวอ่อนๆ ไม่รู้ว่าเค้าล้างที่ปั่นก่อนปั่นแอ๊ปเปิ้ลรึเปล่า ทำให้รสชาติออกมาชนๆกัน มีทั้งรสเปรี๊ยวหวาน ทานแล้วสดชื่นไปอีกแบบ
และสุดท้ายเป็นขนมปังปิ้งหน้ากล้วยช๊อคโกแล๊ต รสชาติจะธรรมดามากๆ นัวช๊อคโกแล๊ตส่วนตัวแล้วคิดว่ามันไม่เข้มข้นเท่าไหร่ ขนมปังก็ปิ้งออกมายังนิ่มๆอยู่เลยไม่กรอบอร่อย ส่วนกล้วยนั้นก็ธรรมดาๆครับ

สรุปคะแนนตามความคิดเห็นของผม (เต็ม 5 คะแนน)
รสชาติ : 3 = ส่วนตัวแล้วเฉยๆกับร้านนี้นะ
บรรยากาศ : 2 = นั่งกินแล้วรู้สึกอับๆอย่างบอกไม่ถูก
บริการ 2 = บริการช้า และไม่ค่อยมีรอยยิ้มเท่าไหร่ (พนักงานร้านที่เป็นผู้หญิง ไม่นับเจ้าของร้านที่เป็นผู้ชายนะ)
ราคา : 4 = ราคาถือว่าถูกกว่าร้านดังในละแวกนั้นประมาณอย่างละ 5-15 บาทเลย แต่รสชาติสู้เจ้าดังยังไม่ได้

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 6 / 2 / 56
